मुस्ताङमा युवा र पाका नेतृत्वबीच भिडन्त
हिमालपारीको जिल्ला मुस्ताङमा आगामी मङ्सिर ४ गते हुने निर्वाचनमा अनुभवी नेतृत्वविरुद्ध युवा उम्मेदवार प्रतिस्पर्धामा उत्रनुभएको छ । नेपाली कांग्रेसका ४० वर्ष मुनिका युवा उम्मेदवार नेकपा (एमाले) बाट ५० वर्ष माथिका अनुभवी र पाका राजनीतिकर्मी चुनावी मैदानमा होमिनुभएको छ ।
अमृतप्रसाद पौडेलम्याग्दी, कात्तिक ३ गते । हिमालपारी्कोरि जिल्ला मुस्ताङमा आगामी मङ्सिर ४ गते हुने निर्वाचनमा अनुभवी नेतृत्वविरुद्ध युवा उम्मेदवार प्रतिस्पर्धामा उत्रिनुभएको छ । नेपाली कांग्रेसका ४० वर्षमुनिका युवा उम्मेदवार नेकपा (एमाले) बाट ५० वर्ष माथिका अनुभवी र पाका राजनीतिकर्मी चुनावी मैदानमा होमिनुभएको छ । एमाले र कांग्रेसका मुख्य प्रतिस्पर्धी रहेको मुस्ताङमा यस पटक अनुभवीविरुद्धमा युवाको भिडन्त हुने कांग्रेस मुस्ताङका सभापति रोमी गौचन थकालीले बताउनुभयो । “प्रतिस्पर्धाको हिसाबले हेर्दा अन्य पार्टीको उपस्थिति सामान्य मात्रै हो, मुख्य प्रतिस्पर्धा एमाले र कांग्रेसकै हो” सभापति गौचनले भन्नुभयो । कांग्रेसले प्रतिनिधिसभाका लागि २९ वर्षीय युवालाई अघि सारेको छ । हालै २९ वर्ष प्रवेश गर्नुभएका थासाङ गाउँपालिकाका योगेश गौचन कांग्रेसको तर्फबाट प्रतिनिधिसभा उम्मेदवार हुनुहुन्छ ।२०५६ को निर्वाचनमा कांग्रेसका रोमी गौचनले जित्नुभएको मुस्ताङमा २०६४ को संविधानसभा पहिलो निर्वाचनमा एमालेका चन्द्रबहादुरु गुरुङ विजयी हुनुभएको थियो । त्यस्तै, २०७० मा रोमी गौचनले जित्नुभएको थियो भने २०७४ को प्रतिनिधिसभामा प्रेमप्रसाद तुलाचन र प्रदेश सभामा इन्द्रधारा डादु विष्ट र महेन्द्रबहादुर थकालीले एमालेबाट विजयी हुनुभएको थियो ।कांग्रेस सभापति गौचन मुस्ताङबाट २०५६ मा निर्वाचित हुनुभएको थियो । २०६३ मा अन्तरिम सांसद बन्नुका साथै २०७० मा विजयी हुँदा ११ वर्षसम्म मुस्तााङबाट सांसद हुँदै मन्त्रीसम्म हुनुभयो । २०४७ मा प्रजातन्त्र पुनर्बहालीपछि भएका निर्वाचनमध्ये २०४८ मा एमालेका ओमविकास गौचन विजयी हुनुभएको थियो । त्यसपछि २०५१ मा कांग्रेसबाट सुशीलमान शेरचन, २०५६ मा कांग्रेसबाट रोमी गौचन, २०६४ मा एमालेका  चन्द्रबहादुर गुरुङ, २०७० मा कांग्रेसका रोमी गौचन र २०७४ मा एमालेका प्रेमप्रसाद तुलाचन विजयी हुनुभएको एमाले मुस्ताङका अध्यक्ष आशबहादुर थकालीले बताउनुभयो । २०५१ र २०५६ मा कांग्रेसले लगातार जितेको भए पनि त्यसभन्दा पछाडिको निर्वाचनमा भने एमाले र कांग्रेसले पालैपालो जित्दै आएको मुस्ताङमा यस पटक पनि कांग्रेस र एमाले बीचमै प्रतिस्पर्धा हुनेदेखिएको एमाले अध्यक्ष थकालीको भनाइ छ ।कांग्रेस तर्फबाट उम्मेदवार तीनै जना ४० वर्षमुनिका हुनुहुन्छ । कांग्रेसका तर्फबाट प्रदेश सभा (क) का उम्मेदवार नम्डु गुरुङ ३३ वर्षको हुनुभयो । प्रदेश (ख) का उम्मेदवार विकल शेरचन ३९ वर्षका हुनुभएको छ । मुस्ताङको सबैभन्दा कान्छा उम्मेदवार राष्ट्रिय स्वतन्त्र पार्टीका सुदेश गुरुङ २५ वर्षको हुनुहुन्छ । एमालेका तर्फबाट प्रतिनिधिसभाका लागि उम्मेदवार प्रेमप्रसाद तुलाचन जिल्लाका नौ जना उम्मेदवारमध्येमा पाको अर्थात् ६० वर्षको हुनुहुन्छ । त्यस्तै प्रदेश (क) मा इन्द्रधारा डादु विष्ट ५३ वर्षको हुनुहुन्छ । प्रदेश (ख) का उम्मेदवार चन्द्रमोहन गौचन ५५ वर्ष पुग्नुभएको छ । प्रतिनिधिसभा उम्मेदवार तुलाचनले २०७४ मा कांग्रेसका सभापति रोमी गौचनलाई पराजित गरी विजयी हुनुभएको थियो । प्रदेश (ख) का उम्मेदवार चन्द्रमोहन गौचन दोस्रो संविधानसभा निर्वाचन–२०७० मा कांग्रेसका सभापति गौचनसँग पराजित हुनुभएको थियो । 